Fiat

Fiat, abreviuro de Fabbrica Italiana Automobili Torino, kompleta nomo Fiat automobiles S.p.A. esas plurnaciona automobila fabrikanto kun sideyo en Torino, Italia. Olim parto di la kompanio Fiat Chrysler Automobiles, depos 2021 ol apartenas a la kompanio Stellantis N.V., kun sideyo en Amsterdam, Nederlando.

Fiat esas la maxim granda automobilo-fabrikanto di Italia, e dum lua longa histori de plu kam 100 yari, ol restis la maxim granda fabrikanto di automobili de Europa e la 3ma maxim granda de la mondo, dop General Motors e Ford dum plu kam 20 yari, til la krizo di la yari 1980a. En 2002, nur en Italia ol produktis plu kam 1 milion vehili en 6 fabrikerii. La vendi en Italia reprezentis plu kam 1/3 ek la globala revenuo di la kompanio ta yaro.

Fiat fondesis en 1899, e nun lua precipua merkati esas Italia e Brazilia, quankam ol vendas lua produkturi en altra merkati Europana, Nord-Amerikana, Latin-Amerikana ed Aziana. La grupo anke havas importanta fabrikerii en Polonia, Arjentinia e Mexikia. Dum lua historio, la kompanio anke produktis ferovoyala motori, militala vehili, traktori, avioni ed armi.

 Historio 
Ye la 11ma di julio 1899, Giovanni Agnelli partoprenis la fondo di la kompanio FIAT, Fabbrica Italiana di Automobili Torino. L'unesma fabrikerio inauguresis en 1900.

Kategorio:Automobilala teknologio
Kategorio:Kompanii di Italia